Comencen les obres per a la instal·lació del col·lector de sanejament en la zona alta de la Carretera de Llíria
2025-07-24

Aquesta setmana, han començat les obres per a la substitució del col·lector de sanejament situat en la Carretera de Llíria en confluència amb el carrer Sant Miquel, Misser Mascó i carrers adjacents. Aquestes obres s’inclouen dins de les actuacions que l’Ajuntament de Burjassot, des de la Regidoria de Serveis Municipals, dirigida per Manuel Lozano, ha previst en el Pla d’Inversions Sostenibles de la Diputació de València, que s’estan executant a Burjassot.

Per al correcte desenvolupament de les obres que es desenvoluparan en el menor temps possible, la Policia Local ha informat de xicotetes modificacions en la circulació del trànsit rodat. Així, el carrer Sant Miquel estarà tancada al trànsit des del carrer Actor Rambal fins a la Carretera de Llíria on, en el tram afectat, també es tallarà un carril perquè els operaris puguen realitzar les obres amb la màxima seguretat. Així mateix, s’ha habilitat un pas per a vianants en el carrer Sant Miquel, igual que un pas per a l’únic gual que existeix en aqueix carrer. Per la seua banda, el carrer Micer Mascó mantindrà la seua circulació habitual.